Téyori Behavoristik yaiku téyori kang nganggep manawa kasil sinau (owah-owahan lelaku) iku ora disebabna déning kemampuan internal manungsa, insight, nanging amarga faktor stimulus kang nganakna respons. Téyori iki dimotori déning B.F Skinner kanthi bukuné Verbal Behavior (1957). Téyori iki, adhédhasar kaliyan téyori sinau stimulus-respons (S-R). Téyori Behavioristik yaiku salah sawiji saka telu aliran psikologi pendhidhikan kang thukul lan ngrembaka kanthi cara runtut saka pèriode ning pèriode.

Prinsip Téyori Behavioristik
 Téyori Belajar Behavioristik iki asipat èmpiris, didhasaraké nganggo dhata kang bisa diamati.
 Kaum behavioris nganggep manawa :
 Prosès sinau manungsa padha karo prosès sinau kéwan.
 Prosès sinau basa yaiku sabagian waé saka prosès sinau saklumrahé.
 Manungsa ora duwé potensi gawan kanggo sinau basa.
 Pikiran anak yaiku tabula rasa (kertas kosong) kang arep diisi nganggo asosiasi S-R.
 Sinau kanggoné kaum behavior yaiku prosès pembentukan gayutan asosiatif antara stimulus lan respon kang bola-bali saéngga mbentuk pakulinan.
 Pangkondhisian disartani ganjaran kanggo panguatan asosiasi antarané lelkon-lelakon liyané. 
 Anak nguwasani basa saka niru utawa manut.

Tokoh-Tokoh Aliran Behavioristik

Skinner
Skinner nyebutna yèn manungsa kaya mesin.. Tumindak manungsa iku teratur lan bisa diramalna responé karo stimulus kang teka saka njaba. Skinner gawé rincian kang mbedakna loro macem respons, yaiku respondent response lan operant response.

Ivan Parlov
Parlov nyinaoni kepriyé asu kang dadi bahan percobaané dadi terkondisi kanggo ngetokaké iler (liur)tanpa diwènèhi pakanan.

Jhon B. Watson
Watson ngungkapké manawa sinau yaiku prosès kedadéan refleks utawa respons sing mawa syarat léwat stimulus kang nggantèkaké.

Edwin Guthrie
Miturut Guthrie, respons bisa njalari stimuli kanggo respons sakterusé. Lelaku manungsa yaiku dèrètan lelaku kang kaadheg saka unit-unit reaksi atawa respons saka stimulus sadurungé.

Thorndike
Téyori Thorndike ing Amérikah Sarékat dikenal kanthi jeneng téyori sinau Connectionism amarga sinau yaiku prosès pambentukan koneksi antara stimulus lan respons. Téyori iki, uga sinebut Trial and Error dalam rangka milih respons kang tepat kanggo stimulus tertentu.

Bandura
Miturut Bandura, sinau iku ora punjul sakadar owah-owahan lelaku. Sinau yaiku pencapaian kawruh utawa kawruh lan lelaku kang didhasari saka kwruhané mau.

Clark C. Hull
Panemu Clark C. Hull arep padha karo penemu ahli-ahli ing dhuwur. Nanging, Hull ngungkapna ana 2 bab kang wigati ing jeroné prosès sinau yaiku anané motif utawa motivation lan drive stimulus reduction.

Cathetan suku

Psikologi
Basa